title: Deċiżjoni tal-Kunsill (UE) 2015/312 tal- 24 ta' Frar 2015 li taħtar membru Ġermaniż fil-Kumitat Ekonomiku u Soċjali Ewropew

text:
               27.2.2015

               MT

               Il-Ġurnal Uffiċjali tal-Unjoni Ewropea

               L 56/36

         DEĊIŻJONI TAL-KUNSILL (UE) 2015/312
   tal-24 ta' Frar 2015
   li taħtar membru Ġermaniż fil-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra l-proposta tal-Gvern Ġermaniż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta' Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2010 sal-20 ta' Settembru 2015 (1).

               (2)

               Konsegwentement għal tmiem il-mandat tas-Sur Horst MUND, sar vakanti siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru Dr Dirk BERGRATH, Leiter des EU-Verbindungsbüros der IG Metall, fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2015.
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, l-24 ta' Frar 2015.

            Għall-Kunsill

            Il-President

         E. RINKĒVIČS

      (1)  ĠU L 251, 25.9.2010, p. 8.


title: 2009/515/KE: Deċiżjoni tal-Kunsill tat- 22 ta' Ġunju 2009 dwar il-konklużjoni tal-Ftehim bejn il-Komunità Ewropea u l-Istat tal-Iżrael dwar ċerti aspetti tas-servizzi tal-ajru

text:
               3.7.2009

               MT

               Il-Ġurnal Uffiċjali tal-Unjoni Ewropea

               L 173/9

         DEĊIŻJONI TAL-KUNSILL
   tat-22 ta' Ġunju 2009
   dwar il-konklużjoni tal-Ftehim bejn il-Komunità Ewropea u l-Istat tal-Iżrael dwar ċerti aspetti tas-servizzi tal-ajru
   (2009/515/KE)
   IL-KUNSILL tal-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2), flimkien mal-ewwel sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew,
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni tiftaħ negozjati ma’ terzi pajjiżi dwar is-sostituzzjoni ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (2)

               Il-Kummissjoni nnegozjat f’isem il-Komunità Ftehim bejn il-Komunità Ewropea u l-Istat tal-Iżrael dwar ċerti aspetti tas-servizzi tal-ajru (1) (il-Ftehim) f’konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma’ terzi pajjiżi dwar is-sostituzzjoni ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (3)

               Il-Ftehim ġie ffirmat f’isem il-Komunità fid-9 ta’ Diċembru 2008, suġġett għall-konklużjoni tiegħu f’data aktar ‘il quddiem, f’konformità mad-Deċiżjoni tal-Kunsill 2009/305/KE tal-15 ta’ Settembru 2008 (2).

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u l-Istat tal-Iżrael dwar ċerti aspetti tas-servizzi tal-ajru huwa b’dan approvat f’isem il-Komunità.
   Artikolu 2
   Il-President tal-Kunsill huwa b’dan awtorizzat li jinnomina l-persuni mogħtija s-setgħa li jagħmlu n-notifika prevista fl-Artikolu 8 tal-Ftehim.

      Magħmul fil-Lussemburgu, it-22 ta’ Ġunju 2009.

            Għall-Kunsill

            Il-President

         J. ŠEBESTA

      (1)  ĠU L 90, 2.4.2009, p. 10.

      (2)  ĠU L 90, 2.4.2009, p. 9.


title: Deċiżjoni tal-Bureau tal-Parlament Ewropew tas-7 ta’ Ottubru 2015 li temenda d-Deċiżjoni tal-Bureau tal-Parlament Ewropew tad-29 ta’ Marzu 2004 li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewropew u tal-Kunsill dwar ir-regolamenti li jirregolaw il-partiti politiċi f’livell Ewropew u r-regoli dwar il-finanzjament tagħhom

text:
               19.12.2015

               MT

               Il-Ġurnal Uffiċjali tal-Unjoni Ewropea

               C 428/1

         DEĊIŻJONI TAL-BUREAU TAL-PARLAMENT EWROPEW
   tas-7 ta’ Ottubru 2015
   li temenda d-Deċiżjoni tal-Bureau tal-Parlament Ewropew tad-29 ta’ Marzu 2004 li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewropew u tal-Kunsill dwar ir-regolamenti li jirregolaw il-partiti politiċi f’livell Ewropew u r-regoli dwar il-finanzjament tagħhom
   (2015/C 428/01)
   IL-BUREAU TAL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, b’mod partikolari l-Artikolu 224 tiegħu,
   Wara li kkunsidra r-Regolament (KE) Nru 2004/2003 tal-Parlament Ewropew u tal-Kunsill tal-4 ta’ Novembru 2003 (1), u b’mod partikolari l-Artikolu 9(1) tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 (2) (ir-“Regolament Finanzjarju”) u r-Regolament Delegat tal-Kummissjoni (UE) Nru 1268/2012 tad-29 ta’ Ottubru 2012 (3) (ir-“Regoli ta’ Applikazzjoni tar-Regolament Finanzjarju”),
   Wara li kkunsidra l-Artikolu 25(11) tar-Regoli ta’ Proċedura tal-Parlament,
   Billi:

               (1)

               L-Artikolu 209(1) tar-Regoli ta’ Applikazzjoni tar-Regolament Finanzjarju huwa indirizzat permezz tal-Artikolu II.7 tal-Anness 2 A u l-Artikolu II.7 tal-Anness 2B tad-Deċiżjoni tal-Bureau tal-Parlament Ewropew tad-29 ta’ Marzu 2004 (4) (“id-Deċiżjoni”).

               (2)

               F’dawn l-aħħar snin, il-Parlament Ewropew, skont l-Artikolu 104 tar-Regolament Finanzjarju u l-Artikolu 137 tar-Regoli ta’ Applikazzjoni tar-Regolament Finanzjarju, ħtieġ il-partiti u l-fondazzjonijiet li jiġbru tal-inqas tliet offerti għal kull akkwist li jaqbeż valur tal-kuntratt ta’ EUR 15 000.

               (3)

               Skont l-Artikolu 209(2) tar-Regoli ta’ Applikazzjoni tar-Regolament Finanzjarju, fejn l-implimentazzjoni tal-azzjoni jew tal-programm ta’ ħidma tkun teħtieġ l-għoti ta’ kuntratt ta’ akkwist pubbliku b’valur ta’ aktar minn EUR 60 000, l-uffiċjal awtorizzanti responsabbli huwa permess li jeżiġi lill-benefiċjarju li josserva r-regoli speċjali minbarra dawk imsemmijin fl-Artikolu 209(1) tar-Regoli ta’ Applikazzjoni tar-Regolament Finanzjarju. Dawk ir-regoli speċjali għandhom ikunu bbażati fuq ir-regoli li jinsabu fir-Regolament Finanzjarju u għandhom ikunu stabbiliti filwaqt li jitqies kif jistħoqq il-valur tal-kuntratti kkonċernati, id-daqs relattiv tal-kontribuzzjoni tal-Unjoni fir-rigward tal-ispiża totali tal-azzjoni u r-riskju. Barra minn hekk, dawn ir-regoli speċjali għandhom jiġu inklużi fid-deċiżjoni jew ftehim ta’ għoti.

               (4)

               Konsegwentement, l-Artikolu 209(2) tar-Regoli ta’ Applikazzjoni tar-Regolament Finanzjarju jikkostitwixxi l-bażi legali rilevanti għall-għoti ta’ kuntratti fil-qafas ta’ finanzjament ta’ għotjiet b’valur ta’ aktar minn EUR 60 000 u huwa għaldaqstant xieraq li jintuża bħala l-bażi legali għal għotjiet inter alia għal partiti politiċi u fondazzjonijiet f’livell Ewropew li jaqbżu dan l-ammont.

               (5)

               Ir-riżultati tal-verifika tal-Qorti Ewropea tal-Awdituri għas-sena baġitarja 2014 (5) jinkludu kumment dwar nuqqas ta’ konformità mar-rekwiżit ta’ mill-inqas tliet offerti fuq kuntratt b’valur ta’ iktar minn EUR 15 000. Meta l-partiti u l-fondazzjonijiet ingħataw opportunità biex jikkummentaw dwar dan, huma indikaw li ma kienx ċar jekk dak ir-rekwiżit kienx japplika għal kuntratti ġodda biss u jekk kellux jiġi applikat fil-livell tal-fattura jew fil-livell tal-fornitur. Barra minn hekk, huma qajmu l-punt li s-sejħiet annwali għall-offerti għal ċerti kuntratti ta’ servizz bħal tindif jew il-manutenzjoni jirriżultaw f’piż amministrattiv żejjed.

               (6)

               Fid-dawl tal-Artikolu 209 tar-Regoli ta’ Applikazzjoni tar-Regolament Finanzjarju, ta’ dawk ir-riżultati tal-verifika u ta’ dawk il-kummenti, ir-regola tal-akkwist ġenerali għandha tiġi ċċarata, b’kont meħud, l-ewwel nett, tal-fatt li l-partiti politiċi Ewropej u l-fondazzjonijiet tagħhom huma limitati f’termini ta’ riżorsi umani u tal-kapaċità tagħhom tal-ġestjoni u, it-tieni nett, li dawn għandhom orjentazzjonijiet politiċi u ideoloġiċi speċifiċi li jkollhom impatt fuq l-għażla tagħhom ta’ fornituri. Dan il-karattru speċifiku huwa diġà rikonoxxut fl-Artikolu II.2.1 tal-Anness 2 A tad-Deċiżjoni, li jistipula li “[l]-affinità politika fil-prinċipju ma tikkostitwixxi raġuni għal kunflitt ta’ interessi fil-każ ta’ ftehimiet konklużi bejn il-partit politiku u l-organizzazzjonijiet bl-istess valuri politiċi”.

               (7)

               B’mod partikolari, għal kwalunkwe kuntratt ta’ implimentazzjoni b’valur ta’ iktar minn EUR 60 000 għal kull fornitur, għal kull sena, għal kull servizz jew prodott partikolari, għandu jkun hemm mill-inqas tliet offerti. Il-kuntratti għandhom ikunu għal perijodu ta’ mhux aktar minn ħames snin. L-evalwazzjoni tal-offerti għandha tkun iddokumentata u l-għażla tal-fornitur finali għandha tkun immotivata b’mod suffiċjenti. F’ċerti sitwazzjonijiet speċifiċi tas-suq, f’każijiet debitament ġustifikati, għandu jkun possibbli li kuntratt jingħata fuq bażi ta’ offerta waħda. F’dan il-każ l-oneru tal-prova għandu jkun f’idejn il-partit jew il-fondazzjoni li jkunu l-benefiċjarji tal-għotja,

         ADOTTA DIN ID-DEĊIŻJONI:
   Artikolu 1
   Id-Deċiżjoni hija emendata kif ġej:

               (1)

               Fl-Anness 2 A, l-Artikolu II.7 huwa sostitwit b’dan li ġej:
               “Artikolu II.7 – GĦOTI TA’ KUNTRATTI
               Jekk il-Benefiċjarju jikkonkludi kuntratti biex jimplimenta l-programm ta’ ħidma u l-beni jew servizzi miksuba jikkostitwixxu nfiq eliġibbli fil-baġit tal-operat, il-Benefiċjarju għandu jkun meħtieġ li jfittex offerti kompetittivi u li jagħti l-kuntratt lill-offerent li jagħmel l-aktar offerta ekonomikament vantaġġuża, li għandha tkun meqjusa li hija l-offerta li toffri l-aħjar valur għall-flus minfuqa. Il-Benefiċjarju għandu josserva l-prinċipji tat-trasparenza u tat-trattament indaqs ta’ offerenti u għandu jevita kwalunkwe konflitt ta’ interess. Għal kuntratti b’valur ta’ aktar minn EUR 60 000 għal kull fornitur, għal kull sena u għal kull beni jew servizz, il-Benefiċjarju għandu jiġbor mill-inqas tliet offerti bi tweġiba għal stedina bil-miktub għal offerta li tagħti dettalji dwar ir-rekwiżiti għall-akkwist. Il-Benefiċjarju għandu jżomm rekord tal-evalwazzjoni tal-offerti u għandu jiġġustifika bil-miktub l-għażla tiegħu tal-fornitur finali. Jekk ikun hemm inqas minn tliet offerti bi tweġiba għal istedina bil-miktub għal offerta, il-Benefiċjarju għandu jkun meħtieġ li juri li kien impossibbli li jinkisbu aktar offerti għall-akkwist inkwistjoni.
               It-tul ta’ żmien tal-kuntratti kkonċernati ma għandux jaqbeż il-ħames snin.
               Il-Benefiċjarju għandu jibqa’ l-uniku wieħed responsabbli f’dak li għandu x’jaqsam mal-implimentazzjoni tal-programm ta’ ħidma u l-osservazzjoni tad-dispożizzjonijiet tad-Deċiżjoni. Il-Benefiċjarju jrid jintrabat li jagħmel l-arranġamenti kollha meħtieġa biex jiżgura li l-kuntrattur jaċċetta li jirrinunzja għad-drittijiet kollha favur il-Parlament Ewropew skont id-Deċiżjoni.”;

               (2)

               fl-Anness 2B, l-Artikolu II.7 huwa sostitwit b’dan li ġej:
               “Artikolu II.7 – GĦOTI TA’ KUNTRATTI
               Jekk il-Benefiċjarju jikkonkludi kuntratti biex jimplimenta l-programm ta’ ħidma u l-beni jew servizzi miksuba jikkostitwixxu nfiq eliġibbli fil-baġit tal-operat, il-Benefiċjarju għandu jkun meħtieġ li jfittex offerti kompetittivi u li jagħti l-kuntratt lill-offerent li jagħmel l-aktar offerta ekonomikament vantaġġuża, li tkun meqjusa li hija l-offerta li toffri l-aħjar valur għall-flus minfuqa. Il-Benefiċjarju għandu josserva l-prinċipji tat-trasparenza u tat-trattament indaqs ta’ offerenti u għandu jevita kwalunkwe konflitt ta’ interess. Għal kuntratti b’valur ta’ aktar minn EUR 60 000 għal kull fornitur, għal kull sena u għal kull beni jew servizz, il-Benefiċjarju għandu jiġbor mill-inqas tliet offerti bi tweġiba għal stedina bil-miktub biex jintefgħu l-offerti li tagħti dettalji dwar ir-rekwiżiti għall-akkwist. Il-Benefiċjarju għandu jżomm rekord tal-evalwazzjoni tal-offerti u għandu jiġġustifika bil-miktub l-għażla tiegħu tal-fornitur finali. Jekk ikun hemm inqas minn tliet offerti bi tweġiba għal istedina bil-miktub għal offerta, il-Benefiċjarju għandu jkun meħtieġ li juri li kien impossibbli li jinkisbu aktar offerti għall-akkwist inkwistjoni.
               It-tul ta’ żmien tal-kuntratti kkonċernati ma għandux jaqbeż il-ħames snin.
               Il-Benefiċjarju għandu jibqa’ l-uniku wieħed responsabbli f’dak li għandu x’jaqsam mal-implimentazzjoni tal-programm ta’ ħidma u l-osservazzjoni tad-dispożizzjonijiet tad-Deċiżjoni. Il-Benefiċjarju jrid jintrabat li jagħmel l-arranġamenti kollha meħtieġa biex jiżgura li l-kuntrattur jaċċetta li jirrinunzja għad-drittijiet kollha favur il-Parlament Ewropew skont id-Deċiżjoni.”.

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Għandha tapplika mill-1 ta’ Jannar 2016.

      (1)  Ir-Regolament (KE) Nru 2004/2003 tal-Parlament Ewropew u tal-Kunsill tal-4 ta’ Novembru 2003 dwar ir-regolamenti li jirregolaw il-partiti politiċi f’livell Ewropew u r-regoli dwar il-finanzjament tagħhom (ĠU L 297, 15.11.2003, p. 1).

      (2)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

      (3)  Ir-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

      (4)  Id-Deċiżjoni tal-Bureau tal-Parlament Ewropew tad-29 ta’ Marzu 2004 li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewropew u tal-Kunsill dwar ir-regolamenti li jirregolaw il-partiti politiċi f’livell Ewropew u r-regoli dwar il-finanzjament tagħhom, kif emendat mid-Deċiżjonijiet tal-Bureau tal-1 ta’ Frar 2006, tat-18 ta’ Frar 2008, tat-2 ta’ Frar 2011 u tat-13 ta’ Jannar 2014 (ĠU C 63, 4.3.2014, p. 1).

      (5)  Rapport Annwali tal-Qorti tal-Awdituri dwar l-implimentazzjoni tal-baġit fir-rigward tas-sena finanzjarja 2014, flimkien mar-risposti tal-istituzzjonijiet (ĠU C 373, 10.11.2015, p. 1).


title: Deċiżjoni tal-Kunsill ta' l- 4 ta' Novembru 2008 dwar il-ħatra tal-membru tal-Kumitat Konsultattiv Ewropew tal-Istatistika li jirrappreżenta lill-Kunsill

text:
               14.11.2008

               MT

               Il-Ġurnal Uffiċjali ta’ l-Unjoni Ewropea

               C 292/6

      DEĊIŻJONI TAL-KUNSILL

   ta' l-4 ta' Novembru 2008
   dwar il-ħatra tal-membru tal-Kumitat Konsultattiv Ewropew tal-Istatistika li jirrappreżenta lill-Kunsill
   (2008/C 292/03)
   IL-KUNSILL TA' L-UNJONI EWROPEA,
   Wara li kkunsidra d-Deċiżjoni Nru 234/2008/KE tal-Parlament Ewropew u tal-Kunsill tal-11 ta' Marzu 2008 li tistabbilixxi l-Kumitat Konsultattiv Ewropew tal-Istatistika u li tħassar id-Deċiżjoni tal-Kunsill 91/116/KE li daħlet fis-seħħ fil-15 ta' Ġunju 2008.
   Wara li kkunsidra r-Rakkomandazzjoni tal-Kumitat Ekonomiku u Finanzjarju tas-26 ta' Ġunju 2008.
   Il-Kunsill iddeċieda li jaħtar lil Maria Lucília SALEMA E CARVALHO bħala l-membru li tirrappreżenta lill-Kunsill fil-Kumitat Konsultattiv Ewropew tal-Istatistika (ESAC).
   Din id-deċiżjoni għandha tidħol fis-seħħ 14 ta' Novembru 2008.
   Magħmul fi Brussell, 4 ta' Novembru 2008.


title: 2008/308/KE: Deċiżjoni tal-Kunsill tas- 7 ta’ April 2008 li taħtar żewġ membri u żewġ membri supplenti Awstrijaċi tal-Kumitat tar-Reġjuni

text:
               17.4.2008

               MT

               Il-Ġurnal Uffiċjali ta’ l-Unjoni Ewropea

               L 107/28

         DEĊIŻJONI TAL-KUNSILL
   tas-7 ta’ April 2008
   li taħtar żewġ membri u żewġ membri supplenti Awstrijaċi tal-Kumitat tar-Reġjuni
   (2008/308/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Awstrijak,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru sar battal wara r-riżenja tas-Sur LINHART. Post ta’ membru ieħor sar battal wara l-mewt tas-Sur ZIMPER. Żewġ postijiet ta’ membri supplenti fil-Kumitat tar-Reġjuni saru battala wara r-riżenji tas-Sur MÖDLHAMMER u tas-Sur VÖGERLE.

         IDDEĊIEDA KIF ĠEJ:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010:

               (a)

               bħala membri:

                           —

                           is-Sinjura Marianne FÜGL, Vizebürgermeisterin, Marktgemeinde Traisen,

                           —

                           is-Sur Erwin MOHR, Bürgermeister, Marktgemeinde Wolfurt,

                     u

               (b)

               bħala membri supplenti:

                           —

                           is-Sur Johannes PEINSTEINER, Bürgermeister, Marktgemeinde St. Wolfgang,

                           —

                           is-Sur Dipl.-Ing. Markus LINHART, Bürgermeister der Stadt Bregenz.

         Artikolu 2
   Din id-Deċiżjoni għandha tidħol b’effett mid-data ta’ l-adozzjoni tagħha.

      Magħmula fil-Lussemburgu, 7 ta’ April 2008.

            Għall-Kunsill

            Il-President

         R. ŽERJAV

      (1)  ĠU L 56, 25.2.2006, p. 75.


title: Deċiżjoni tal-Kummissjoni (Euratom) 2017/251 tat-2 ta' Ġunju 2016 dwar il-konklużjoni f'isem il-Komunità Ewropea tal-Enerġija Atomika, tal-Ftehim li jkompli ċ-Ċentru Internazzjonali tax-Xjenza u t-Teknoloġija bejn l-Unjoni Ewropea u l-Euratom li jaġixxu bħala Parti waħda u l-Georgia, il-Ġappun, ir-Renju tan-Norveġja, ir-Repubblika Kirgiża, ir-Repubblika tal-Armenja, ir-Repubblika tal-Każakistan, ir-Repubblika tal-Korea, ir-Repubblika tat-Taġikistan, u l-Istati Uniti tal-Amerka

text:
               14.2.2017

               MT

               Il-Ġurnal Uffiċjali tal-Unjoni Ewropea

               L 37/17

         DEĊIŻJONI TAL-KUMMISSJONI (Euratom) 2017/251
   tat-2 ta' Ġunju 2016
   dwar il-konklużjoni f'isem il-Komunità Ewropea tal-Enerġija Atomika, tal-Ftehim li jkompli ċ-Ċentru Internazzjonali tax-Xjenza u t-Teknoloġija bejn l-Unjoni Ewropea u l-Euratom li jaġixxu bħala Parti waħda u l-Georgia, il-Ġappun, ir-Renju tan-Norveġja, ir-Repubblika Kirgiża, ir-Repubblika tal-Armenja, ir-Repubblika tal-Każakistan, ir-Repubblika tal-Korea, ir-Repubblika tat-Taġikistan, u l-Istati Uniti tal-Amerka
   IL-KUMMISSJONI EWROPEA,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
   Wara li kkunsidrat l-approvazzjoni tal-Kunsill skont l-Artikolu 101 tat-Trattat li jistabbilixxi l-Komunità Ewropea tal-Enerġija Atomika (1),
   Billi:

               (1)

               Fil-21 ta' Ottubru 2013 il-Kunsill awtorizza lill-Kummissjoni biex tiftaħ negozjati għall-istabbiliment ta' Ftehim ta' li jkompli ċ-Ċentru Internazzjonali tax-Xjenza u t-Teknoloġija bejn l-Unjoni Ewropea u l-Euratom li jaġixxu bħala Parti waħda u l-Georgia, il-Ġappun, ir-Renju tan-Norveġja, ir-Repubblika Kirgiża, ir-Repubblika tal-Armenja, ir-Repubblika tal-Każakistan, ir-Repubblika tal-Korea, ir-Repubblika tat-Taġikistan, u l-Istati Uniti tal-Amerka.

               (2)

               Dawn in-negozjati tlestew b'suċċess fl-10 ta' Settembru 2015.

               (3)

               Il-Ftehim ġie ffirmat mill-Partijiet kollha fid-9 ta' Diċembru 2015, f'Astana, fil-Każakistan.

               (4)

               Il-Ftehim ikopri wkoll kwistjonijiet li jaqgħu taħt kompetenzi tal-Komunità Ewropea tal-Enerġija Atomika

               (5)

               Il-konklużjoni tal-Ftehim hija soġġetta għal proċedura separata fir-rigward ta' kwistjonijiet li jaqgħu taħt il-kompetenza tat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,

               (6)

               Il-Ftehim li jkompli ċ-Ċentru Internazzjonali tax-Xjenza u t-Teknoloġija bejn l-Unjoni Ewropea u l-Euratom li jaġixxu bħala Parti waħda u l-Georgia, il-Ġappun, ir-Renju tan-Norveġja, ir-Repubblika Kirgiża, ir-Repubblika tal-Armenja, ir-Repubblika tal-Każakistan, ir-Repubblika tal-Korea, ir-Repubblika tat-Taġikistan, u l-Istati Uniti tal-Amerka għandu jiġi approvat f'isem il-Komunità Ewropea tal-Enerġija Atomika.

         IDDEĊIEDIET KIF ĠEJ:
   Artikolu 1
   Il-konklużjoni tal-Ftehim li jkompli ċ-Ċentru Internazzjonali tax-Xjenza u t-Teknoloġija bejn l-Unjoni Ewropea u l-Euratom li jaġixxu bħala Parti waħda u l-Georgia, il-Ġappun, ir-Renju tan-Norveġja, ir-Repubblika Kirgiża, ir-Repubblika tal-Armenja, ir-Repubblika tal-Każakistan, ir-Repubblika tal-Korea, ir-Repubblika tat-Taġikistan, u l-Istati Uniti tal-Amerka (“il-Ftehim”) huwa b'dan approvat f'isem il-Komunità Ewropea tal-Enerġija Atomika.
   It-test tal-Ftehim huwa mehmuż mad-Deċiżjoni tal-Kunsill dwar il-konklużjoni tal-Ftehim ta' kontinwazzjoni (2).
   Artikolu 2
   Il-Kummissarju responsabbli għall-Kooperazzjoni u l-Iżvilupp Internazzjonali qiegħed b'dan jiġi awtorizzat li jwettaq il-passi kollha meħtieġa f'isem il-Komunità Ewropea tal-Enerġija Atomika, sabiex jesprimi l-kunsens tal-Komunità Ewropea tal-Enerġija Atomika li tintrabat b'dan il-Ftehim, b'mod partikolari li tiddepożita n-notifika prevista fl-Artikolu 18 tal-Ftehim.

      Magħmul fi Brussell, it-2 ta' Ġunju 2016.

            Għall-Kummissjoni

            Il-President

         Jean-Claude JUNCKER

      (1)  Id-Deċiżjoni tal-Kunsill (Euratom) 2015/1990 tas-26 ta' Ottubru 2015 li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' kontinwazzjoni taċ-Ċentru Internazzjonali tax-Xjenza u t-Teknoloġija (ĠU L 290, 6.11.2015, p. 8).

      (2)  Id-Deċiżjoni tal-Kunsill (UE) 2017/248 tas-6 ta' Frar 2017 dwar il-konklużjoni tal-Ftehim ta' kontinwazzjoni taċ-Ċentru Internazzjonali tax-Xjenza u t-Teknoloġija (ara l-paġna 1 ta' dan il-Ġurnal Uffiċjali).


title: 2009/408/KE: Deċiżjoni tal-Parlament Ewropew u tal-Kunsill tas- 6 ta’ Mejju 2009 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               29.5.2009

               MT

               Il-Ġurnal Uffiċjali tal-Unjoni Ewropea

               L 132/10

         DEĊIŻJONI TAL-PARLAMENT EWROPEW U TAL-KUNSILL
   tas-6 ta’ Mejju 2009
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2009/408/KE)
   Il-PARLAMENT EWROPEW U L-KUNSILL TAL-UNJONI EWROPEA,
   wara li kkunsidraw t-Trattat li jistabbilixxi l-Komunità Ewropea,
   wara li kkunsidraw il-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tagħha,
   wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   wara li kkunsidraw il-proposta tal-Kummissjoni,
   Billi:

               (1)

               Il-Fond Ewropew ta’ Aġġustament għall-Globalizzazzjoni (il-“Fond”) twaqqaf sabiex jagħti appoġġ akbar lill-ħaddiema li jkunu batew il-konsegwensi ta’ bidliet strutturali kbar fil-mod ta’ kif isir il-kummerċ dinji kif ukoll biex jassisti l-integrazzjoni mill-ġdid tagħhom fis-suq tax-xogħol.

               (2)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond fi ħdan il-limitu annwali ta’ EUR 500 miljun.

               (3)

               Spanja ressqet applikazzjoni biex timmobilizza l-Fond, fir-rigward tas-sensji fis-settur tal-vetturi, fid-29 ta’ Diċembru 2008. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex tuża l-ammont ta’ EUR 2 694 300.

               (4)

               Barra minn hekk, il-Kummissjoni tipproponi li tuża l-ammont ta’ EUR 690 000 mill-Fond għall-assistenza teknika skont l-Artikolu 8 tar-Regolament (KE) Nru 1927/2006.

               (5)

               Għalhekk, il-Fond għandu jiġi mobilizzat sabiex jagħti kontribuzzjoni finanzjarja għall-applikazzjoni li Spanja ressqet kif ukoll biex jindirizza l-ħtieġa għal assistenza teknika,

         IDDEĊIDEW DAN LI ĠEJ:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2009, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 3 384 300 f’approprjazzjonijiet ta’ impenn u ta’ ħlas.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmula fi Strasburgu, is-6 ta’ Mejju 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J. KOHOUT

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2007/542/KE: Deċiżjoni tal-Kunsill tas- 16 ta’ Lulju 2007 li taħtar erba’ membri Ċiprijotti u erba’ membri supplenti Ċiprijotti fil-Kumitat tar-Reġjuni

text:
               1.8.2007

               MT

               Il-Ġurnal Uffiċjali ta’ l-Unjoni Ewropea

               L 200/46

         DEĊIŻJONI TAL-KUNSILL
   tas-16 ta’ Lulju 2007
   li taħtar erba’ membri Ċiprijotti u erba’ membri supplenti Ċiprijotti fil-Kumitat tar-Reġjuni
   (2007/542/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Ċiprijott,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2002/116/KE (1) li taħtar il-membri u l-membri supplenti għall-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Saru vakanti erba’ postijiet ta’ membri fil-Kumitat tar-Reġjuni konsegwentement għat-tmiem tal-mandati tas-Sur ZAMPELAS, is-Sur SARIKAS, is-Sur IACOVOU u s-Sur ELENODOROU. Saru vakanti erba’ postijiet ta’ membri supplenti fil-Kumitat tar-Reġjuni konsegwentement għat-tmiem tal-mandati tas-Sinjura PERICLEOUS, is-Sur VIOLARIS, is-Sur MICHAEL u s-Sur KALLIS,

         IDDECIEDA KIF ĠEJ:
   Artikolu 1
   Dawn li ġejjin huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membri:

                           —

                           is-Sur Savvas ILIOFOTOU, is-Sindku ta’ Strovolos, li jissostitwixxi lis-Sur Michael ZAMPELAS;

                           —

                           is-Sinjura Eleni LOUCAIDOU, Kunsillier Muniċipali ta’ Nikosija, li tissostitwixxi lis-Sur Fidias SARIKAS;

                           —

                           is-Sur SAVVAS, is-President tal-Kunsill Muniċipali ta’ Alassa, li jissostitwixxi lis-Sur George IACOVOU;

                           —

                           is-Sur Michalis EVTHYMIOU, is-President tal-Kunsill Muniċipali ta’ Koili, li jissostitwixxi lis-Sur Spyros ELENODOROU;

               (b)

               bħala membri supplenti:

                           —

                           is-Sur Andreas MOISEOS, is-Sindku ta’ Larnaca, li jissostitwixxi lis-Sinjura Barbara PERICLEOUS;

                           —

                           is-Sur Costas HADJIKAKOU, Kunsillier Muniċipali ta’ Famagusta, li jissostitwixxi lis-Sur Christakis VIOLARIS;

                           —

                           is-Sur Ioannis LAZARIDES, is-President tal-Kunsill Muniċipali ta’ Psimolofou, li jissostitwixxi lis-Sur Dimitris MICHAEL;

                           —

                           is-Sur Aris CONSTANTINOU, is-President tal-Kunsill Muniċipali ta’ Astromeritis, li jissostitwixxi lis-Sur Nikos KALLIS.

         Artikolu 2
   Din id-Deċiżjoni għandha tibda jkollha effett mid-data ta’ l-adozzjoni tagħha.

      Magħmul fi Brussell, 16 ta’ Lulju 2007.

            Għall-Kunsill,

            Il-President

         J. SILVA

      (1)  ĠU L 56, 25.2.2006, p. 75.


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/198

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007
   (2009/681/KE)
   IL-PARLAMENT EWROPEW,

               —

               wara li kkunsidra l- kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il- kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jwaqqaf l-Aġenzija tal-Unjoni Ewropea għad-Drittijiet Fundamentali (4), u b’mod partikulari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0176/2009),

               1.

               Jagħti l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali, għall-implimentazzjoni tal-baġit taċ-Ċentru għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 1.

      (2)  ĠU C 311, 5.12.2008, p. 7.

      (3)  ĠU L 248, 16.9.2002, p. 1.

      (4)  ĠU L 53, 22.2.2007, p. 1.

      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il- kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta’ Frar 2007 li jwaqqaf l-Aġenzija tal-Unjoni Ewropea għad-Drittijiet Fundamentali (4), u b’mod partikulari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0176/2009),

               A.

               billi l-Qorti tal-Awdituri (QEA) ddikjarat li kisbet assigurazzjoni raġonevoli li l-kontijiet annwali għas-sena finanzjarja 2007 huma ta’ min joqgħod fuqhom, u li t-tranżazzjonijiet bażiċi huma legali u regolari;

               B.

               billi fit-22 ta’ April 2008 il-Parlament ta l-kwittanza lid-Direttur tal-Aġenzija Ewropea għad-Drittijiet Fundamentali fir-rigward tal-implimentazzjoni tal-baġit tal-Aġenzija għas-sena finanzjarja 2006 (6);

               1.

               Jinnota li r-Regolament (KE) Nru 168/2007 stabbilixxa Aġenzija Ewropea għad-Drittijiet Fundamentali, li ħadet post iċ-Ċentru ta’ Sorveljanza Ewropew għall-Ħarsien mir-Razziżmu u l-Ksenofobija (EUMC), u estenda l-mandat tagħha b’effett mill-1 ta’ Marzu 2007;

               2.

               Ifakkar li l-Aġenzija għandha taħdem favur is-sinerġiji u tevita l-iddupplikar tal-ħidma bejn istituzzjoni li jkunu attivi fil-qasam tad-drittijiet tal-bniedem, b’mod partikolari l-Kunsill tal-Ewropa, kif kien mitlub mir-Riżoluzzjoni tal-Parlament tal-14 ta’ Jannar 2009 (7);

               3.

               Jiddispjaċih li l-iskadenza għad-deċiżjoni tal-Parlament dwar il-kwittanza fl-Artikolu 21(10) tar-Regolament (KE) Nru 168/2007 ġiet stabbilita għat-30 ta’ April tas-sena N + 2 u ma ġietx armonizzata mal-iskadenza l-ġdida tal-15 ta’ Mejju tas-sena N + 2 li hemm provdut għaliha fir-regolament emendat (KE, Euratom) Nru 2343/2002 (8);

               4.

               Jinnota, mir-rapport tal-Aġenzija dwar il-ġestjoni baġitarja u finanzjarja tal-2007, li din bdiet tuża l-ABAC (Accrual Based Accounting) f’Awwissu tal-2007;

               5.

               Jilqa’ l-osservazzjonijiet tal-Qorti tal-Awdituri li, minkejja t-tranżizzjoni mill-EUMC għall-Aġenzija u ż-żieda konsiderevoli fil-baġit (EUR 14 200 000 f’paragun ma’ EUR 9 300 000 allokati għaċ-Ċentru ta’ Sorveljanza Ewropea għall-Ħarsien mir-Razziżmu u l-Ksenofobija fis-sena preċedenti), l-approprjazzjonijiet kważi kollha ġew impenjati (EUR 13 900 000) fl-2007;

               6.

               Jinnota li l-OLAF fetħet investigazzjoni rigward l-Aġenzija; jistieden lill-Aġenżija u lid-Direttur b’mod partikulari biex jikkoperaw bis-sħiħ mal-OLAF; jitlob li l-OLAF, l-Aġenzija u l-Kummissjoni jinfurmaw lill-awtorità tal-kwittanza dwar ir-riżultati tal-investigazzjoni u miżuri possibbli ta’ segwitu mill-aktar fis possibbli;

         Punti ta’ Dgħjufija fl-implimentazzjoni tal-baġit minħabba t-tranżizzjoni miċ-Ċentru għall-Aġenzija

               7.

               Jinnota madankollu s-sejbiet tal-Qorti tal-Awdituri li kellu jsir carry-over ta’ EUR 7 500 000 għall-estensjoni tal-mandat tal-Aġenzija fl-2007, ħaġa li kkawżat dewmien fl-adozzjoni tal-programm ta’ ħidma l-ġdid, il-ħatra tad-Direttur il-ġdid u l-implimentazzjoni tal-attivitajiet tiegħu;

               8.

               Jinkoraġġixxi lill-Aġenzija biex tirrimedja għad-dewmien u tnaqqas kemm jista’ jkun il-kanċellazzjonijiet tal-approprjazzjonijiet li jiġu trasferiti minn sena għal oħra, kif wiegħdet fit-tweġiba tagħha lill-Qorti tal-Awdituri, u biex tagħti rapport dwar il-progress li sar fir-rapport tagħha dwar il-ġestjoni baġitarja u finanzjarja tal-2008;

               9.

               Jinnota li l-Qorti tal-Awdituri sabet ukoll li l-Aġenzija, permezz ta’ emendi għall-baġits tagħha u diversi trasferimenti, naqqset il-linji baġitarji dwar l-infiq għall-persunal b’EUR 798 000, u b’hekk evitat kanċellazzjonijiet ta’ approprjazzjonijiet għall-infiq tal-persunal li ma ntużawx;

               10.

               Jirrikonoxxi t-tweġiba tal-Aġenzija li l-emendi għall-baġit u t-trasferimenti kienu marbuta mill-qrib mat-tranżizzjoni u, għalhekk, kienu eċċezzjonali;

         Punti ta’ dgħjufija fil-proċeduri ta’ akkwist

               11.

               Jinnota s-sejbiet tal-Qorti tal-Awdituri fir-rigward ta’ proċedura partikolari ta’ akkwist li l-metodu ta’ evalwazzjoni ppubblikat inaqqas b’mod indirett l-importanza relativa tal-kriterju tal-prezz, ħaġa li setgħet qatgħet min potenzjalment xtaq jitfa’ offerta u ma kenitx konformi mal-prinċipju ta’ amministrazzjoni finanzjarja solida;

               12.

               Jaċċetta t-tweġiba tal-Aġenzija li, għalkemm il-metodu li użat kien josserva r-Regolament Finanzjarju, din se tintroduċi metodu ġdid ta’ evalwazzjoni propost mill-Kummissjoni sabiex tikseb l-aħjar valur għall-flus;

         Segwitu tal-eżerċizzji preċedenti ta’ kwittanza

               13.

               Ifakkar li għas-sena finanzjarja 2004, il-Qorti tal-Awdituri ħarġet dikjarazzjoni ta’ assigurazzjoni kwalifikata għaċ-Ċentru ta’ Sorveljanza Ewropew għall-Ħarsien mir-Razziżmu u l-Ksenofobija minħabba punti ta’ dgħjufija fil-proċeduri ta’ akkwist, u li għas-snin finanzjarji 2005 u 2006 l-Qorti tal-Awdituri wkoll għamlet osservazzjonijiet kruċjali dwar il-proċeduri ta’ akkwist;

               14.

               Jitlob, għalhekk, lill-Aġenzija biex tagħti attenzjoni partikolari lil-legalità tal-proċeduri tagħha ta’ akkwist;

               15.

               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (9).

      (1)  ĠU C 278, 31.10.2008, p. 1.

      (2)  ĠU C 311, 5.12.2008, p. 7.

      (3)  ĠU L 248, 16.9.2002, p. 1.

      (4)  ĠU L 53, 22.2.2007, p. 1.

      (5)  ĠU L 357, 31.12.2002, p. 72.

      (6)  ĠU L 88, 31.3.2009, p. 142.

      (7)  Testi adottati, P6_TA(2009)0019.

      (8)  Regolament emendat bir-Regolament tal-Kummissjoni (KE, Euratom) Nru 652/2008 (ĠU L 181, 10.7.2008, p. 23).

      (9)  Ara paġna 206 ta’ dan il-Ġurnal Uffiċjali.


title: Deċiżjoni tal-Kummissjoni tal- 14 ta’ Jannar 2013 dwar in-nominazzjoni ta' tliet membri tal-politika pubblika tal-Bord ta’ Sorveljanza tal-Grupp Konsultattiv Ewropew għar-Rappurtar Finanzjarju

text:
               9.2.2013

               MT

               Il-Ġurnal Uffiċjali tal-Unjoni Ewropea

               C 37/28

         DEĊIŻJONI TAL-KUMMISSJONI
   tal-14 ta’ Jannar 2013
   dwar in-nominazzjoni ta' tliet membri tal-politika pubblika tal-Bord ta’ Sorveljanza tal-Grupp Konsultattiv Ewropew għar-Rappurtar Finanzjarju
   2013/C 37/06
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Skont ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabilità (1), kumitat tekniku dwar il-kontabilità għandu jipprovdi għajnuna u għarfien espert lill-Kummissjoni fil-valutazzjoni tal-istandards internazzjonali tal-kontabilità. Ir-rwol ta' dak il-kumitat tekniku dwar il-kontabilità jitwettaq mill-Grupp Konsultattiv Ewropew għar-Rappurtar Finanzjarju (EFRAG).

               (2)

               L-EFRAG twaqqaf fl-2001 minn organizzazzjonijiet Ewropej li jirrappreżentaw lill-emittenti, l-investituri u l-professjoni tal-kontabilità involuti fil-proċess ta’ rappurtar finanzjarju.

               (3)

               Il-Bord Superviżorju tal-EFRAG jinkludi erba' membri tal-politika pubblika speċifikament magħżula abbażi tal-esperjenza tagħhom fit-tfassil ta’ politika pubblika fil-livell nazzjonali jew dak Ewropew. Skont it-Taqsima 3.2 tal-Appendiċi 1 għall-Istatuti tal-EFRAG fis-seħħ mill-11 ta’ Ġunju 2009, hija fir-responsabbiltà tal-Kummissjoni li tinnomina lil dawn il-membri tal-politika pubblika. Il-membri tal-Bord Superviżorju tal-EFRAG jinħatru mill-Assemblea Ġenerali tal-EFRAG.

               (4)

               Fil-Komunikazzjoni tagħha tas-26 ta’ Frar 2010, il-Kummissjoni tat is-setgħa lill-Membru tal-Kummissjoni biex ikun responsabbli mis-Suq Intern u s-Servizzi, biex f'isimha u taħt ir-responsabbiltà tagħha jadotta miżuri għan-nomina ta' membri tal-politika pubblika tal-Bord ta’ Sorveljanza tal-Grupp Konsultattiv Ewropew għar-Rappurtar Finanzjarju (EFRAG) għal mandat sħiħ fil-qafas tal-implimentazzjoni tar-Regolament (KE) Nru 1606/2002 (2).

               (5)

               Wara sejħa pubblika għall-applikazzjonijiet (3) il-Kummissjoni għażlet tliet kandidati biex jiġu nnominati bħala membri tal-politika pubblika fuq il-Bord ta’ Sorveljanza tal-EFRAG,

         IDDEĊIDIET KIF ĠEJ:
   Artikolu waħdieni
   Il-Kummissjoni b’hekk tinnomina lill-persuni li ġejjin biex jinħatru bħala membri tal-politika pubblika fuq il-Bord ta’ Sorveljanza tal-Grupp Konsultattiv Ewropew għar-Rappurtar Finanzjarju.

               Carlo BIANCHERI

               Adriana DUȚESCU

               Carlos SORIA SENDRA

      Magħmul fi Brussell, l-14 ta’ Jannar 2013.

            Għall-Kummissjoni

         Michel BARNIER

            Membru tal-Kummissjoni

      (1)  ĠU L 243, 11.9.2002, p. 1.

      (2)  SEC(2010) 229; PV(2010) 1907 finali tat-3 ta’ Marzu 2010 il-punt 14.5.

      (3)  ĠU C 93, 30.3.2012, p. 32.


title: Id-Deċiżjoni tal-Kunsill tat-8 ta’ Dicembru 2003 dwar l-Adeżjoni tal-Kanada mal-Ftehim li jistabbilixxi ċ-Ċentru Internazzjonali ta’ Xjenza u Teknoloġija bejn l-Istati Uniti ta’ l-Amerika, l-Ġappun, il-Federazzjoni Russa u, filwaqt li jaġixxu bħala Parti waħda, l-Komunità Ewropea dwar l-Enerġija Atomika u l-Komunità Ekonomika Ewropea

text:
Avviż Legali Importanti

|

32003D0877

Official Journal L 327 , 16/12/2003 P. 0033 - 0033

		Id-Deċiżjoni tal-Kunsilltat-8 ta’ Dicembru 2003dwar l-Adeżjoni tal-Kanada mal-Ftehim li jistabbilixxi ċ-Ċentru Internazzjonali ta’ Xjenza u Teknoloġija bejn l-Istati Uniti ta’ l-Amerika, l-Ġappun, il-Federazzjoni Russa u, filwaqt li jaġixxu bħala Parti waħda, l-Komunità Ewropea dwar l-Enerġija Atomika u l-Komunità Ekonomika Ewropea(2003/877/KE, Euratom)IL-KUNSILL TA’ L-UNJONI EWROPEA,Wara li kunsidra t-Trattat li jistabbilixxi l-Komunità Ewropea,Wara li kunsidra t-Trattat li l-Komunità Ewropea dwar l-Enerġija Atomika,Wara li kunsidra r-Regolament tal-Kunsil (KEE) Nru 3955/92 tal-21 ta’ Diċembru 1992 dwar il-konklużjoni, f’isem il-Komunità Ekonomika Ewropea ta’ Ftehim li jistabbilixxi ċ-Ċentru Internazzjonali ta’ Xjenza u Teknoloġija bejn l-Istati Uniti ta’ l-Amerika, l-Ġappun, il-Federazzjoni Russa u, filwaqt li jaġixxu bħala Parti waħda, l-Komunità Ewropea dwar l-Enerġija Atomika u Komunità Ekonomika Ewropea [1], u b’mod partikolari Artikolu 3(1), (3) u (4) tiegħu,Wara li kunsidra l-komunikazzjoni mill-Kummissjoni,Billi:(1) Il-Komunità Ewropea dwar l-Enerġija Atomika u l-Komunità Ekonomika Ewropea, filwaqt li jaġixxu bħala Parti waħda (minn hawn ‘il quddiem "il-Komunitajiet") ikkonkludew fil-21 ta’ Diċembru 1992 il-Ftehim li jistabbilixxi bejniethom u l-Istati Uniti ta’ l-Amerika, l-Ġappun u l-Federazzjoni Russa Ċentru Internazzjonali ta’ Xjenza u Teknoloġija (minn hawn ‘il quddiem "il-Ftehim").(2) Fit-28 ta’ Marzu 2003 il-Kanada innotifikat lill-Bord Regolatorju taċ-Ċentru Internazzjonali ta’ Xjenza u Teknoloġija (minn hawn ‘il quddiem "il-Bord taċ-Ċentru") bl-intenzjoni tagħha li ssir parti tal-Ftehim. Skond Artikolu XIII tal-Ftehim, hija r-responsabbilta tal-Bord taċ-Ċentru li japprova din l-adeżjoni.(3) Il-Komunitajiet huma rappreżentati fuq il-Bord taċ-Ċentru mill-Presidenza tal-Kunsill u mill-Kummissjoni. Il-pożizzjoni tal-Komunitajiet rigward il-kwistjonijiet li joħorġu mill-Artikolu XIII tal-Ftehim hija adottata mill-Kunsill u espressa, bħala regola ġenerali, mill-Presidenza,IDDEĊIEDA KIF ĠEJ:Artikolu 1L-adeżjoni tal-Kanada mal-Ftehim li jistabbilixxi ċ-Ċentru Internazzjonali ta’ Xjenza u Teknoloġija bejn l-Istati Uniti ta’ l-Amerika, l-Ġappun, il-Federazzjoni Russa u, filwaqt li jaġixxu bħala Parti waħda, l-Komunità Ewropea dwar l-Enerġija Atomika u Komunità Ekonomika Ewropea, hija b’dan approvata f’isem il-Komunitajiet.Artikolu 2Il-Presidenza tal-Kunsill għandha tesprimi fil-Bord taċ-Ċentru l-approvazzjoni tal-Komunitajiet ta’ l-adeżjoni tal-Kanada mal-Ftehim.Magħmula fi Brussel, fit-8 ta’ Diċembru 2003.Għall-KunsillIl-PresidentF. Frattini[1] GU L 409, 31.12.1992, p.1.--------------------------------------------------


title: 2012/58/UE: Deċiżjoni tal-Kunsill tat- 23 ta’ Jannar 2012 dwar it-tnedija ta’ skambju awtomatizzat ta’ data fir-rigward ta’ data dwar id-DNA fir-Repubblika Ċeka

text:
               2.2.2012

               MT

               Il-Ġurnal Uffiċjali tal-Unjoni Ewropea

               L 30/15

         DEĊIŻJONI TAL-KUNSILL
   tat-23 ta’ Jannar 2012
   dwar it-tnedija ta’ skambju awtomatizzat ta’ data fir-rigward ta’ data dwar id-DNA fir-Repubblika Ċeka
   (2012/58/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), u b’mod partikolari l-Artikolu 2(3) u l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), u b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               F’konformità mal-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sakemm dawk l-atti jiġu revokati, annullati jew emendati fl-implimentazzjoni tat-Trattati.

               (2)

               U kif meħtieġ, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irrid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u eżerċizzju pilota.

               (4)

               Ir-Repubblika Ċeka infurmat lis-Segretarjat Ġenerali tal-Kunsill dwar il-fajls nazzjonali tal-analiżi tad-DNA li għalihom japplikaw l-Artikolu 2 sa 6 tad-Deċiżjoni 2008/615/ĠAI u l-kondizzjonijiet għall-konsultazzjoni awtomatizzata kif imsemmi fl-Artikolu 3(1) ta’ dik id-Deċiżjoni f’konformità mal-Artikolu 36(2) ta’ dik id-Deċiżjoni.

               (5)

               F’konformità mal-Kapitolu 4, punt 1.1, tal-Anness għad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jintwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta’ data.

               (6)

               Ir-Repubblika Ċeka lestiet il-kwestjonarju dwar il-protezzjoni tad-data u l-kwestjonarju dwar l-iskambju tad-data dwar id-DNA.

               (7)

               Ir-Repubblika Ċeka wettqet b’suċċess eżerċizzju pilota mas-Slovakkja.

               (8)

               Saret żjara ta’ evalwazzjoni fir-Repubblika Ċeka u ġie prodott rapport dwar iż-żjara ta’ evalwazzjoni mill-iskwadra ta’ evalwazzjoni Slovakka u ntbagħat lill-Grupp ta’ Ħidma rilevanti tal-Kunsill.

               (9)

               Ġie ppreżentat lill-Kunsill rapport ta’ evalwazzjoni ġenerali, li jagħti sintesi tar-riżultati tal-kwestjonarju, taż-żjara ta’ evalwazzjoni u tal-eżerċizzju pilota fir-rigward tal-iskambju tad-data dwar id-DNA,

         ADOTTA DIN ID-DEĊIŻJONI:
   Artikolu 1
   Għall-finijiet tat-tiftix u l-paragunar awtomatizzati tad-data dwar id-DNA, ir-Repubblika Ċeka implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata tirċievi u tissuplixxi data personali skont l-Artikoli 3 u 4 ta’ dik id-Deċiżjoni mil-jum tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Jannar 2012.

            Għall-Kunsill

            Il-President

         M. GJERSKOV

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.